text: Esbjerg skriver kontrakt med hollandsk angriber
  04 juni 2013 kl. 11.59
  Esbjerg fB har indgået en treårig aftale med den hollandske angriber Mick van Buren.
  20-årige Mick van Buren har i denne sæson scoret 13 mål i 27 kampe for nedrykkerne SBV Excelsior fra Æresdivisionen i Holland.
  EfB?s nye cheftræner, Niels Frederiksen, har ved at følge Mick van Buren i en række kampe på video fået et godt indtryk af hollænderens spillemæssige kvaliteter.
  - Mick van Buren er en fysisk stærk spiller, der godt kan lide at være de steder på banen, hvor det gør ondt på både modstanderne og ham selv. Hans tekniske afslutningsfærdigheder er gode, og han er tillige dygtig
  til at se spillet og kan deltage som stationsspiller op ad banen, siger Niels Frederiksen.
  Mick van Buren er den anden 20-årige spiller, EfB indgår aftale med inden den nye sæson. 
  For nylig siden underskrev Jeppe Andersen fra Vejle Boldklub en fireårig aftale.
  - Jeg er interesseret i at arbejde med unge, energiske spillere, der gerne vil blive endnu dygtige. Men de aktuelle aftaler med de to spillere hænger lige så meget sammen med, at EfB er en klub, der bruger unge
  spillere og gerne vil videreudvikle og bringe dem videre. Nogle udvikler sig til at blive rigtig dygtige spillere på vores eget hold, og enkelte kan tage springet til større ligaer, siger Niels Frederiksen.
  